Isipolisa siyaqhubeka nokumema uluntu ukuba lungenelele ekulweni ulwaphulo-mthetho.
“Ukuba uluntu lunokuqhubeka lusebenzisana nathi lungalukhulu utshintsho kulengingqi. Siyazi ukuba ulwaphulo mthetho lugqithisile yaye sizakuqhubeka ukuqinisa isandla,” utshilo uMajor General Jeremy Veary olisekela likakomishinala ophethe abecuphi kwiphondo.
Uvumile ukuba isikhululo samapolisisa saseNyanga siphantsi koxinizelelo olukhulu yaye kuninzi okudingekayo ukuze sisebenze ngendlela.
Enye yezikhalazo ezithacazisiweyo ngumba wemigewu ephume izandla kwisitalato iMew Way Drive apho abantu babanjwa inkunzi ilanga lihlab’ umhlaba.
Kuvele nokuba kwingingqi yaseNyanga kukho umkhwa wokuhlasela amapolisa xa ezokubamba imigewu.
“Enye yemicelamngeni amapolisa ajongene nawo kulengingqi kukugityiselwa kweemoto zawo xa ezokubamba abo bophula umthetho okanye bezokuvala izimokolo.
Okokuqala bazimisele ukuvuselela uluntu ukuba lusebenzisane neCPF kunye namapolisa.
“Sisebenza nzima siqinisekisa ukuba sitalato nganye sinekomiti esebenzayo ejongene nolwaphulo-mthetho.
Okwesibini sizimisele ekulweni ukusetyenziswa kweziyobisi notywala kuba ezinto zikhokhela kulwaphulo-mthetho,” utshilo oka Makhasi.
Uthe ukuhlukunyezwa kwabasetyhini kunye nabantwana yenye yengxaki ezongamele lelokishi.
“Sifuna nokuqinisa ukhuseleko ezikolweni kuba siyazi ukuba zijongene neengxaki eziliqela. Yaye sijonge nokuzisa ucwangco nokuphuhlisa ulutsha,” utshilo uMakhasi